ddrg/super_eurlex huggingface dataset:
Úradný vestník L 104 , 20/04/2002 S. 0026 - 0027



Nariadenie Komisie (ES) č. 680/2002 z 19. apríla 2002, ktorým sa mení a dopĺňa príloha V k nariadeniu Rady (ES) č. 1260/2001 o spoločnej organizácii trhov v sektore cukru KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1260/2001 z 19. júna 2001 o spoločnej organizácii trhov v sektore cukru [1] a najmä na jeho článok 27 ods. 15, keďže: (1) Článok 27 nariadenia (ES) č. 1260/2001 ustanovuje vývozné náhrady, ktoré sa poskytnú pri niektorých výrobkoch podľa tohto nariadenia, vyvážaných vo forme tovarov, ktoré sú uvedené v prílohe V k tomuto nariadeniu. (2) Nariadenie Komisie (ES) č. 2031/2001 zo 6. augusta 2001, ktorým sa mení a dopĺňa príloha I k nariadeniu Rady (EHS) č. 2658/87 o clách a štatistickej nomenklatúre a o Spoločnom colnom sadzobníku [2], mení a dopĺňa kombinovanú nomenklatúru najmä pre niektoré spracované výrobky z výrobkov, na ktoré odkazuje článok 1 nariadenia (ES) č. 1260/2001. (3) V dôsledku toho by sa mal zmeniť a doplniť zoznam tovarov uvedený v prílohe V k nariadeniu (ES) č. 1260/2001. (4) Zmeny a doplnenia by mali platiť súčasne s nariadením (ES) č. 2031/2001. (5) Opatrenia ustanovené v tomto nariadení sú v súlade so stanoviskom Riadiaceho výboru pre cukor, PRIJALA TOTO NARIADENIE: Článok 1 Príloha V k nariadeniu (ES) č. 1260/2001 sa mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť deň od jeho uverejnenia v Úradnom vestníku Európskych spoločenstiev. Bude sa uplatňovať od 1. januára 2002. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. apríla 2002 Za Komisiu Franz Fischler člen Komisie [1] Ú. v. ES L 178, 30.6.2001, s. 1. [2] Ú. v. ES L 279, 23.10.2001, s. 1. -------------------------------------------------- PRÍLOHA V prílohe V k nariadeniu (ES) č. 1260/2001 sa riadok: "190530 | —Sladké sušienky; wafle a oblátky" | nahrádza takto: | "—Sladké sušienky; wafle a oblátky: | 190531 | —Sladké sušienky | 190532 | —Wafle a oblátky" | --------------------------------------------------
Úradný vestník L 132 , 17/05/2002 S. 0013 - 0013



Nariadenie Komisie (ES) č. 811/2002 zo 16. mája 2002, ktorým sa mení nariadenie Rady (ES) č. 32/2031, ktorým sa mení Príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku KOMISIA EURÓPSKEHO SPOLOČENSTVA, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (ES) č. 32/2000 zo 17. decembra 1999, ktorým sa otvárajú colné kvóty spoločenstva obsiahnuté v GATT a určité ďalšie colné kvóty spoločenstva a stanovujú sa podrobné pravidlá úpravy týchto kvót a ktorým sa odvoláva nariadenie (ES) č. 1808/95 [1], zmenené a doplnené nariadením Komisie (ES) č. 2511/2001 [2] a najmä na článok 9, ods. 1, písm. a), keďže: (1) Nariadenie Komisie (ES) č. 2031/2001 zo 6. augusta 2001, ktorým sa mení a dopĺňa nariadenie Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [3], zmenilo nomenklatúru určitých výrobkov obsiahnutých v prílohe I, II a IV k nariadeniu č. 32/2000. Preto treba podľa toho upraviť uvedené prílohy. (2) V zmysle nariadenia (ES) č. 2031 sa na novinový papier (KN kód 48010000) už od 1. januára 2002 nevzťahuje clo. Colné kvóty na tento výrobok sú preto zbytočné a mali by sa od 31. decembra 2001 zrušiť. (3) Uvedené zmeny by sa mali uplatňovať od dátumu nadobudnutia účinnosti nariadenia (ES) č. 2031/2001. (4) Opatrenia stanovené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Nariadenie (ES) č. 32/2000 sa mení a dopĺňa takto: 1. Príloha I sa mení takto: a) položky č. 09.0015 a 090017 sa vypúšťajú; b) v položke č. 09.0091 v siedmom stĺpci sa vynecháva číslo "20". 2. V prílohe II pri položke 09.2501 v druhom stĺpci sa KN kód "6002" nahrádza KN kódmi "6002 až 6006". 3. V prílohe IV. pri položke č. 09.0106 v druhom stĺpci sa KN kód "ex61101035" nahrádza KN kódom "ex61101210", KN kód "ex61101038" sa nahrádza KN kódom "ex61101910", KN kód "ex61101095" sa nahrádza KN kódom "ex61101290" a KN kód "ex61101098" sa nahrádza KN kódom "ex61101990". V prílohe IV. pri položke č. 09.0106 v zozname TARIC sa v stĺpci "KN kód" KN kód "ex61101035" nahrádza KN kódom "ex61101210", KN kód "ex61101038" sa nahrádza KN kódom "ex61101910", KN kód "ex61101095" sa nahrádza KN kódom "ex61101290" a KN kód "ex61101098" sa nahrádza KN kódom "ex61101990". Článok 2 Toto nariadenie nadobudne účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. januára 2002. Toto nariadenie je záväzné vo svojej celistvosti a priamo sa uplatňuje v členských štátoch. V Bruseli 16. mája 2002 Za Komisiu Frederik Bolkestein člen Komisie [1] Ú. v. ES L 5, 8.1.2000, s. 1. [2] Ú. v. ES L 339, 21.12.2001, s. 17. [3] Ú. v. ES L 279, 23.10.2001, s. 1. --------------------------------------------------
Úradný vestník L 144 , 01/06/2002 S. 0001 - 0002



Nariadenie Rady (ES) č. 923/2002 z 30. mája 2002 o uzatvorení protokolu, ktorým sa na obdobie od 18. januára do 17. januára 2005 stanovujú možnosti rybolovu a finančný príspevok uvedený v Dohode medzi Európskym hospodárskym spoločenstvom a Seychelskou republikou o rybolove z pobrežia Seychel RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37 spolu s článkom 300 ods. 2 a prvý pododsek článku 300 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže: (1) V súlade s Dohodou medzi Európskym hospodárskym spoločenstvom a Seyschelskou republikou o rybolove z pobrežia Seychel [2], ktorá bola podpísaná v Bruseli 28. októbra 1987, obe strany viedli rokovania s cieľom stanoviť zmeny a doplnenia, ktoré sa majú vykonať v uvedenej dohode na konci obdobia uplatňovania protokolu pripojeného k uvedenej dohode. (2) Na záver týchto rokovaní bol 28. septembra 2001 parafovaný nový protokol, ktorým sa na obdobie od 18. januára 2002 do 17. januára 2005 stanovujú možnosti rybolovu a finančný príspevok uvedený v dohode. (3) Je v záujme spoločenstva, aby sa tento protokol schválil. (4) Prerozdelenie možností rybolovu medzi členské štáty by malo byť určené na základe tradičného prerozdelenia možností rybolovu na základe dohody o rybárstve, PRIJALA TOTO NARIADENIE: Článok 1 Protokol, ktorým sa na obdobie od 18. januára 2002 do 17. januára 2005 stanovujú možnosti rybolovu a finančný príspevok uvedený v dohode medzi Európskym hospodárskym spoločenstvom a Seyschelskou republikou o rybolove z pobrežia Seyschel, sa týmto schvaľuje v mene Európskeho spoločenstva. Text protokolu je pripojený k tomuto nariadeniu [3]. Článok 2 Možnosti rybolovu stanovené v protokole sa prerozdeľujú medzi členské štáty takto: a) Veľké záťahové siete na lov tuniakov — Španielsko | 18 plavidiel | — Francúzsko | 20 plavidiel | — Taliansko | 1 plavidlo | — Spojené kráľovstvo | 1 plavidlo | b) Plávajúce šnúry s nadväzcami na lov rýb — Španielsko | 15 plavidiel | — Francúzsko | 5 plavidiel | — Portugalsko | 7 plavidiel | Ak žiadosti o licencie zo strany uvedených členských štátov nevyčerpávajú všetky možnosti rybolovu stanovené v protokole, Komisia môže zohľadniť žiadosti o licencie iných členských štátov. Článok 3 Členské štáty, ktorých plavidlá lovia v súlade s týmto protokolom, informujú Komisiu o každom množstve ulovenom v Seychelských vodách v súlade s dojednaniami stanovenými v nariadení Komisie (ES) č. 500/2001 [4]. Článok 4 Predseda Rady je oprávnený určiť osobu splnomocnenú na podpísanie protokolu, aby zaväzoval spoločenstvo. Článok 5 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. mája 2002 Za Radu predseda M. A. Cortés Martín [1] Stanovisko doručené 14. mája 2002 (zatiaľ neuverejnené v úradnom vestníku). [2] Ú. v. ES L 119, 7.5.1987, s. 26. [3] Ú. v. ES L 134, 22.5.2002, s. 40. [4] Ú. v. ES L 73, 15.3.2001, s. 8. --------------------------------------------------
Úradný vestník L 142 , 31/05/2002 S. 0003 - 0003



Nariadenie Európskeho parlamentu a Rady (ES) č. 894/2002 z 27. mája 2002, ktorým sa mení a dopĺňa nariadenie Rady (EHS) č. 95/93 o spoločných pravidlách prideľovania prevádzkových intervalov na letiskách spoločenstva EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 80 ods. 2, so zreteľom na návrh Komisie [1], so zreteľom na stanovisko Hospodárskeho a sociálneho výboru [2], po porade s Výborom pre regióny, konajúc v súlade s postupom stanoveným v článku 251 zmluvy [3], keďže: (1) Teroristické útoky 11. septembra 2001 v Spojených štátoch a politický vývoj, ktorý nasledoval po týchto udalostiach, vážne ovplyvnili dopravné služby leteckých dopravcov a vyústili do značného poklesu dopytu v priebehu zvyšného plánovacieho letného obdobia roku 2001 a plánovacieho zimného obdobia 2001/2002. (2) S cieľom zabezpečiť, že nevyužitie prevádzkových intervalov pridelených na tieto obdobia nebude mať pre prevádzkovateľov za následok stratu ich nárokov na tieto prevádzkové intervaly, javí sa ako nevyhnutné jasne a jednoznačne stanoviť, že uvedené plánovacie obdobia boli nepriaznivo ovplyvnené teroristickými útokmi 11. septembra 2001. (3) Nariadenie Rady (EHS) č. 95/93 z 18. januára 1993 o spoločných pravidlách prideľovania prevádzkových intervalov na letiskách spoločenstva [4] by sa malo preto príslušne zmeniť a doplniť, PRIJALI TOTO NARIADENIE: Článok 1 Do nariadenia Rady (EHS) č. 95/93 sa vkladá tento článok: "Článok 10a Udalosti z 11. septembra 2001 Na účely článku 10 ods. 3 koordinátori akceptujú, že leteckí dopravcovia majú počas letného plánovacieho obdobia 2002 a zimného plánovacieho obdobia 2002/2003 právo na rovnaké sledy prevádzkových intervalov, aké im boli pridelené ku dňu 11. septembra 2001 na letné plánovacie obdobie 2001 a zimné plánovacie obdobie 2001/2002." Článok 2 Toto nariadenie nadobúda účinnosť odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. mája 2002 Za Európsky parlament predseda P. Cox Za Radu predseda M. Arias Cañete [1] Ú. v. ES C 103 E, 30.4.2002, s. 350. [2] Stanovisko predložené 20. marca 2002 (zatiaľ neuverejnené v úradnom vestníku). [3] Stanovisko Európskeho parlamentu zo 6. februára 2002 (zatiaľ neuverejnené v úradnom vestníku), spoločná pozícia Rady z 25. marca 2002 (zatiaľ neuverejnené v úradnom vestníku) a rozhodnutie Európskeho parlamentu z 15. mája 2002. [4] Ú. v. ES L 14, 22.1.1993, s. 1. --------------------------------------------------
Úradný vestník L 151 , 11/06/2002 S. 0011 - 0011



Nariadenie Európskej centrálnej banky (ES) 993/2002 zo 6. júna 2002, ktoré opravuje nariadenie ECB/2001/13 týkajúce sa konsolidovanej súvahy sektoru menových finančných inštitúcií [1] (ECB/2002/4) RIADACA RADA EURÓPSKEJ CENTRÁLNEJ BANKY: so zreteľom na nariadenie Rady (ES) 2533/98 z 23. novembra 1988 o zbere štatistických informácií Európskou centrálnou bankou [2], najmä na jeho článok 5 ods. 1 a článok 6 ods. 4, so zreteľom na nariadenie Rady (ES) 2531/98 z 23. novembra 1998 týkajúce sa využitia minimálnych rezerv Európskou centrálnou bankou [3], zmenené a doplnené nariadením (ES) 134/2002 [4], najmä na článok 6 ods. 4, keďže: (1) nariadenie ECB/2001/13 malo úmysel nahradiť nariadenie ECB/1998/16 z 1. decembra 1998 týkajúce sa konsolidovanej súvahy sektoru menových finančných inštitúcií [5], zmenené a doplnené nariadením ECB/2000/8 [6] z 1. januára 2003. Nahlasovanie podľa nového režimu začína dátumom január 2003. Povinnosť nahlasovania podľa nariadenia ECB/1998/16 by preto mala pokračovať až do januára 2003. Deň nadobudnutia účinnosti nariadenia ECB/2001/13 sa však chybne uviedol ako 1. január 2002 s následkom, že nariadenie ECB/1998/16, ktoré sa podľa ustanovení nariadenia ECB/2001/13 ruší ku dňu nadobudnutia účinnosti vyššie spomenutého nariadenia, sa zrušilo o rok skôr. Nariadenie ECB/2001/13 sa preto má opraviť, aby bolo jasné, že nadobúda účinnosť 1. januára 2003. (2) Nahlasovatelia podliehajú nahlasovacím požiadavkám ustanoveným v nariadení ECB/1998/16 od 1. januára 1999. Pokračovanie uplatňovania vyššie uvedeného nariadenia do 31. decembra 2002, najmä povinnosť zosúladiť sa s ním od 1. januára 2002, t.z. pred dátumom, kedy súčasné nariadenie nadobúda účinnosť, sa nepovažuje za porušujúce akékoľvek legitímne očakávania nahlasovateľov, ktorí pokračovali v nahlasovaní dôležitých štatistických informácií po konci roka 2001, PRIJALA TOTO NARIADENIE: Článok 1 Nariadenie ECB/2001/13 sa opraví takto: - Článok 8 ods. 1 sa nahrádza týmto: "1. Nariadenie (ES) 2819/98 (ECB/1998/16) sa zrušuje k 1. januáru 2003." - Článok 9 sa nahrádza týmto: "Článok 9 Toto nariadenie nadobúda účinnosť 1. januára 2003." Článok 2 Záverečné ustanovenie Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Vo Frankfurte nad Mohanom 6. júna 2002 V mene Riadiacej rady ECB predseda Willem F. Duisenberg [1] Nariadenie (ES) 2423/2001 Európskej centrálnej banky (Ú. v. ES L 333, 17.12.2001, s. 1). [2] Ú. v. ES L 318, 27.11.1998, s. 8. [3] Ú. v. ES L 318, 27.11.1998, s. 1. [4] Ú. v. ES L 24, 26.1.2002, s. 1. [5] Nariadenie (ES) 2819/98 Európskej centrálnej banky (Ú. v. ES L 356, 30.12.1998, s. 1). [6] Nariadenie (ES) 1921/2000 Európskej centrálnej banky (Ú. v. ES L 229, 9.9.2000, s. 34). --------------------------------------------------
Official Journal L 162 , 20/06/2002 P. 0010 - 0010



Nariadenie Komisie (ES) č. 1062/2002 z 19. júna 2002, ktorým sa koriguje nariadenie (ES) č. 999/2002, určujúce sadzby náhrad použiteľné pre vajcia a vaječné žĺtky vyvážané vo forme tovarov nezahrnutých do prílohy I zmluvy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajciami1), naposledy zmenené a doplnené nariadením Komisie (ES) č. 493/20022), najmä na jeho článok 8 (3), keďže: je potrebné opraviť náhrady určené spôsobom uvedeným v prílohe nariadenia Komisie (ES) č. 999/2002 z 11. júna 2002, ktorým sa určujú sadzby náhrad použiteľné pre vajcia a vaječné žĺtky vyvážané vo forme tovarov nezahrnutých do prílohy I zmluvy3), aby sa odstránila chyba, ktorú táto príloha obsahuje v súvislosti s miestom určenia, PRIJALA TOTO NARIADENIE: Článok 1 Príloha nariadenia (ES) č. 999/2002 sa koriguje takto: V poznámke pod čiarou 1, miesto určenia 03, za "Turecko" znie "Egypt". Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Avšak na žiadosť príslušného prevádzkovateľa, ustanovenia tohto nariadenia budú použiteľné od 12. júna 2002. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. júna 2002 Za Komisiu Erkki LIIKANEN člen Komisie 1) Ú. v. ES. L 282, 1.11.1975, s. 49. 2) Ú. v. ES. L 77, 20.3.2002, s. 7. 3) Ú. v. ES. L 152, 12.6.2002, s. 19.
Úradný vestník L 166 , 25/06/2002 S. 0008 - 0009



Nariadenie Komisie (ES) č. 1097/2002 z 24. júna 2002, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení ustanoveného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Queso de Murcia al vino - Queso de Murcia) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu pre poľnohospodárske výrobky a potraviny [1], naposledy zmenené a doplnené nariadením Komisie (ES) č. 2796/2000 [2], najmä na jeho článok 6 (3) a (4), keďže: (1) V súlade s článkom 5 nariadenia (EHS) č. 2081/92 Španielsko poslalo Komisii dve žiadosti o registráciu názvov "Queso de Murcia al vino" a "Queso de Murcia" ako ochranných označení pôvodu. (2) Žiadosti v súlade s článkom 6 (1) nariadenia (EHS) č. 2081/92 spĺňajú všetky požiadavky ustanovené v danom nariadení a najmä obsahujú všetky informácie požadované v súlade s článkom 4 daného nariadenia. (3) Komisia po uverejnení prílohy k tomuto nariadeniu v Úradnom vestníku Európskych spoločenstiev [3] neobdržala vzhľadom na dané názvy uvedené v tejto prílohe žiadne námietky podľa článku 7 nariadenia (EHS) č. 2081/92. (4) Názvy by mali byť preto zapísané do Registra chránených označení pôvodu a chránených zemepisných označení, a teda sú na území spoločenstva chránené ako ochranné označenia pôvodu. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 465/2002 [5], PRIJALA TOTO NARIADENIE: Článok 1 Názvy v prílohe k tomuto nariadeniu sa týmto pridávajú do prílohy k nariadeniu (ES) č. 2400/96 a zapisujú ako chránené označenia pôvodu (CHOP) v Registri chránených označení pôvodu a chránených zemepisných označení ustanovenom v článku 6 (3) nariadenia (EHS) č. 2081/92. Článok 2 Toto nariadenie nadobúda účinnosť 20. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. júna 2002 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 324, 21.12.2000, s. 26. [3] Ú. v. ES C 248, 6.9.2001, s. 3. [4] Ú. v. ES L 327, 17.12.1996, s. 11. [5] Ú. v. ES L 142, 31.5.2002, s. 27. -------------------------------------------------- PRÍLOHA VÝROBKY UVEDENÉ V PRÍLOHE I K ZMLUVE ES URČENÉ NA ĽUDSKÚ SPOTREBU Syr ŠPANIELSKO - Queso de Murcia al vino (CHOP) - Queso de Murcia (CHOP). --------------------------------------------------
Úradný vestník L 168 , 27/06/2002 S. 0031 - 0031



Nariadenie Komisie (ES) č. 1113/2002 z 26. júna 2002, ktorým sa mení a dopĺňa nariadenie (ES) č. 1788/2001, ktorým sa stanovujú podrobné pravidlá vykonávania ustanovení týkajúcich sa dokladov o kontrole pre dovoz z tretích krajín podľa článku 11 nariadenia Rady (EHS) č. 2092/91 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a o príslušných označeniach poľnohospodárskych výrobkov a potravín [1], naposledy zmenené a doplnené nariadením Komisie (ES) č. 473/2002 [2], najmä na jej článok 11 ods. 3 bod b) a ods. 4, keďže: (1) Nariadením Komisie (ES) č. 1788/2001 [3] sa ustanovuje nový doklad o kontrole pre dovážané výrobky, ktorým sa nahrádza doklad ustanovený nariadením Komisie (EHS) č. 3457/92 [4] a predpokladá sa, že nový doklad sa bude uplatňovať od 1. júla 2002 na výrobky dovážané podľa postupov ustanovených v článku 11 ods. 1 a 6 nariadenia (EHS) č. 2092/91. (2) Niektoré členské štáty sa však v rámci prípravy na 1. júl 2002 stretli s určitými technickými ťažkosťami a pochybnosťami v súvislosti s vykonávaním nariadenia (ES) č. 1788/2001. V záujme transparentnosti a s cieľom vyhnúť sa zmätku je nutné tieto problémy vyriešiť skôr, ako sa začne používať nový doklad. (3) Je preto účelné odložiť dátum, od ktorého sa nový doklad ustanovený v nariadení (ES) č. 1788/2001 začne používať. (4) Opatrenia ustanovené v tomto nariadení sú v súlade so stanoviskom výboru uvedeného v článku 14 nariadenia (EHS) č. 2092/91, PRIJALA TOTO NARIADENIE: Článok 1 Nariadenie (ES) č. 1788/2001 sa mení a dopĺňa takto: 1. V článku 8 sa dátum "1. júla 2002" nahrádza dátumom "1. novembra 2002". 2. V článku 9 sa dátum "1. júla 2002" nahrádza dátumom "1. novembra 2002". Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. júna 2002 Za Komisiu Franz Fischler predseda [1] Ú. v. ES L 198, 22.7.1991, s. 1. [2] Ú. v. ES L 75, 16.3.2002, s. 21. [3] Ú. v. ES L 243, 13.9.2002, s. 3. [4] Ú. v. ES L 350, 1.12.1992, s. 56. --------------------------------------------------
Úradný vestník L 170 , 29/06/2002 S. 0051 - 0051



Nariadenie Komisie (ES) č. 1166/2002 z 28. júna 2002, ktorým sa mení a dopĺňa nariadenie (ES) č. 174/1999 stanovujúce osobitné podrobné pravidlá uplatňovania nariadenia Rady (EHS) č. 804/68 týkajúce sa vývozných licencií a vývozných náhrad v prípade mlieka a mliečnych produktov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením Komisie (ES) č. 509/2002 [2], a najmä na jeho článok 26 (3) a článok 31 (14), keďže: (1) Nariadenie Komisie (ES) č. 174/1999 [3], naposledy zmenené a doplnené nariadením (ES) č. 787/2002 [4], stanovuje zvláštne podrobné pravidlá uplatňovania nariadenia Rady (EHS) č. 804/68 [5], naposledy zmenené a doplnené nariadením (ES) č. 1587/96 [6], týkajúce sa vývozných licencií a vývozných náhrad v prípade mlieka a mliečnych výrobkov. S cieľom zabezpečiť riadne riadenie programu vývozných náhrad a znížiť riziko špekulácií a narušenia tohto programu pri určitých mliečnych výrobkoch treba zvýšiť záruku stanovenú v uvedenom nariadení. (2) Článok 15 nariadenia (ES) č. 174/1999 stanovuje, že náhrady za vývozy syrov musia byť diferencované podľa zóny určenia. Vzhľadom na celkové trendy, pokiaľ ide o náhrady pre rôzne miesta určenia, možno určité zóny zrušiť. V záujme zjednodušenia treba určité zóny určenia zlúčiť. (3) Nariadenie (ES) č. 174/1999 sa musí z tohto dôvodu príslušne zmeniť a doplniť. (4) Opatrenia uvedené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Nariadenie (ES) č. 174/1999 sa mení a dopĺňa nasledovne: 1. Prvý odsek článku 9 sa nahrádza nasledovným textom: "Záruka uvedená v článku 15 (2) nariadenia (ES) č. 1291/2000 sa musí rovnať percentu náhrady stanovenému pre každý kód výrobku uplatniteľný v deň podania žiadosti o vývoznú licenciu nasledovne: a) 10 % za výrobky, ktoré patria pod KN kód 0405; b) 30 % za výrobky, ktoré patria pod KN kód 040210; c) 30 % za výrobky, ktoré patria pod KN kód 0406; d) 25 % pre ostatné výrobky." 2. Článok 15 (3) sa nahrádza nasledovným textom: "3. Zóny uvedené v odsekoch 1 sú nasledovné: - zóna I: kódy miesta určenia 070 a 091 až 096, - zóna III: kód miesta určenia 400, - zóna VI: všetky ostatné kódy miesta určenia." Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. júna 2002 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 79, 22.3.2002, s. 15. [3] Ú. v. ES L 20, 27.1.1999, s. 8. [4] Ú. v. ES L 127, 14.5.2002, s. 6. [5] Ú. v. ES L 148, 28.6.1968. s. 13. [6] Ú. v. ES L 206, 16.8.1996, s. 21. --------------------------------------------------